CELEX: 62008CN0184
Language: da
Date: 2008-04-29 00:00:00
Title: Sag C-184/08: Sag anlagt den 29. april 2008 — Kommissionen for De Europæiske Fællesskaber mod Storhertugdømmet Luxembourg

21.6.2008   
            
            
               DA
            
            
               Den Europæiske Unions Tidende
            
            
               C 158/14
            
         Sag anlagt den 29. april 2008 — Kommissionen for De Europæiske Fællesskaber mod Storhertugdømmet Luxembourg
   (Sag C-184/08)
   (2008/C 158/22)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved P. Oliver og J.-B. Laignelot, som befuldmægtigede)
   
      Sagsøgt: Storhertugdømmet Luxembourg
   Sagsøgerens påstande
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 18, stk. 1 og 2, i Europa-Parlamentets og Rådets forordning (EF) nr. 648/2004 af 31. marts 2004 om vaske- og rengøringsmidler (1), idet det ikke har indført sanktioner i henhold til forordningens artikel 18 eller under alle omstændigheder ikke har underrettet Kommissionen herom.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter
   I henhold til artikel 18 i forordning nr. 648/2004 skal medlemsstaterne senest den 8. oktober 2005 indføre afskrækkende, effektive og rimelige sanktioner, der anvendes i tilfælde af overtrædelse af forordningen, og straks underrette Kommissionen herom. På tidspunktet for anlæggelsen af nærværende sag havde sagsøgte endnu ikke indført sanktioner i henhold til ovennævnte artikel, eller det havde under alle omstændigheder ikke underrettet Kommissionen herom.
   
      (1)  EUT L 104, s. 1.